IMISLab/GreekWikipedia huggingface dataset:
Όλγα Ροζάνοβα

Η Όλγα Βλαντιμίροβνα Ροζάνοβα (ρωσικά: Ольга Владимировна Розанова, Μελένκι, Ρωσική Αυτοκρατορία, 22 Ιουνίου 1886 - Μόσχα, Ρωσική Δημοκρατία, 7 Νοεμβρίου 1918) ήταν Ρωσίδα ζωγράφος και σημαντική εκπρόσωπος του καλλιτεχνικού ρεύματος της Ρωσικής πρωτοπορίας.

 Γεννήθηκε το 1886 στο Μελένκι της περιφέρειας Βλαντίμιρ και ήταν το πέμπτο και νεότερο παιδί της αριστοκρατικής οικογένειας του αξιωματικού της αστυνομίας Βλαντίμιρ Ροζάνοφ και της Ελιζαβέτα Ροζάνοβα. Η πρώτη της επαφή με τη ζωγραφική έγινε στη σχολή του Α. Μπολσακόφ της Μόσχας υπό τους Αντρέι Ματβέγιεφ και Νικολάι Ουλιάνοφ, ενώ αργότερα παρακολούθησε μαθήματα στη Σχολή Καλών Τεχνών Στρόγκανοφ, χωρίς όμως να φοιτήσει κανονικά στη σχολή. Κατόπιν μαθήτευσε στα εργαστήρια των Ιβάν Ντούντιν και Κονσταντίν Γιουόν, ολοκληρώνοντας τις σπουδές της το 1912 στη Σχολή Σβάντσεβα της Αγίας Πετρούπολης. Δύο χρόνια νωρίτερα είχε προσχωρήσει στην εικαστική ομάδα Ένωση Νεολαίας, με την οποία πραγματοποίησε την 11η Απριλίου του 1911 την πρώτη της έκθεση. Τα επόμενα χρόνια συμμετείχε στις σημαντικότερες εκθέσεις της Ρωσικής πρωτοπορίας περνώντας από τον κυβοφουτουρισμό στον σουπρεματισμό. Το έργο της συνδέθηκε στενά με εκείνο του Καζιμίρ Μαλέβιτς, ο οποίος την χαρακτήρισε ως τη «μοναδική αληθινά πρωτοπόρο ζωγράφο». Παράλληλα, η ζωγραφική της προξένησε το ενδιαφέρον και του Φιλίππο Τομάζο Μαρινέττι, ενός από τους ιδρυτές του ιταλικού φουτουρισμού, ο οποίος επισκεπτόμενος τη Ρωσία το 1914 ήρθε σε επαφή με το έργο της Ροζάνοβα. Το ίδιο έτος, η Ροζάνοβα συμμετείχε μαζί με άλλους Ρώσους καλλιτέχνες στην Α΄ Διεθνή Έκθεση Φουτουρισμού που πραγματοποιήθηκε στη Ρώμη. Το 1916 - 1917 διετέλεσε μέλος της εικαστικής ομάδας Σουπρέμους, συνυπάρχοντας με καλλιτέχνες όπως οι Μαλέβιτς, Κλιουν, Ποπόβα, Ουντάλτσοβα, Έξτερ κ.ά. Παράλληλα ασχολήθηκε με τον σχεδιασμό υφασμάτων και εργόχειρων καθώς και με την εικονογράφηση λογοτεχνικών βιβλίων. Μετά την Οκτωβριανή επανάσταση η Ροζάνοβα συμπεριλήφθηκε στους καλλιτέχνες που συνεργάστηκαν με τον νεοπαγή κρατικό μηχανισμό των μπολσεβίκων και το 1918 διορίστηκε υπεύθυνη στον τομέα Εφαρμοσμένων Τεχνών του σοβιετικού Υπουργείου Παιδείας. Πέθανε στις 7 Νοεμβρίου του ίδιου έτους στη Μόσχα, προσβεβλημένη από διφθερίτιδα, ενώ εργαζόταν στην προετοιμασία για τον εορτασμό της πρώτης επετείου της Οκτωβριανής επανάστασης. Το 1912 γνώρισε τον λογοτέχνη Αλεξέι Ελισέγεβιτς Κρούτσενιχ, με τον οποίο παντρεύτηκε τέσσερα χρόνια αργότερα. Υπό την επίδραση του Κρούτσενιχ ασχολήθηκε περιστασιακά με τη συγγραφή ποιημάτων.
Δήμος Θεσσαλιώτιδας

Ο δήμος Θεσσαλιώτιδας ήταν δήμος του νομού Φθιώτιδας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Δομοκού. Βρισκόταν στα βόρεια του νομού, στην περιοχή του Θεσσαλικού κάμπου και αποτελούσε τον βορειότερο δήμο του νομού Φθιώτιδας. Ο δήμος αποτελούταν από οκτώ δημοτικά διαμερίσματα, καταλάμβανε έκταση 129 τ.χλμ. και είχε συνολικό πληθυσμό 4.750 κατοίκους (απογραφή 2001). Έδρα του δήμου ήταν το το Νέο Μοναστήρι.

 Ο δήμος περιλάμβανε τα παρακάτω δημοτικά διαμερίσματα και οικισμούς (σε αγκύλες ο πληθυσμός σύμφωνα με την απογραφή του 2001): Δ.δ. Νέου Μοναστηρίου -- το Νέο Μοναστήρι [ 1.427 ] Δ.δ. Αγραπιδιάς -- η Αγραπιδιά [ 215 ] Δ.δ. Βαρδαλής -- η Βαρδαλή [ 405 ] Δ.δ. Βελεσιωτών -- οι Βελεσιώτες [ 589 ] Δ.δ. Γαβρακίων -- τα Γαβράκια [ 259 ] Δ.δ. Εκκάρας [ 1.006 ] η Εκκάρα [ 818 ] η Άνω Αγόριανη [ 188 ] Δ.δ. Θαυμακού -- το Θαυμακό [ 417 ] Δ.δ. Σοφιάδας [ 387 ] η Σοφιάδα [ 300 ] τα Πετρίλια [ 87 ]
A1 Macedonia

Η A1 Macedonia είναι μια εταιρεία τηλεπικοινωνιών στη Βόρεια Μακεδονία που ανήκει στον ομότιτλο Αυστριακό όμιλο A1 Telekom Austria παρέχοντας ευρυζωνικές υπηρεσίες, επίγεια ελεύθερη και συνδρομητική τηλεόραση, κινητή και σταθερή τηλεφωνία.

 Η A1 Macedonia (πρωτύτερα one.VIP) δημιουργήθηκε το 2015 από τη συγχώνευση των δύο φορέων εκμετάλλευσης δικτύων κινητής τηλεφωνίας στη Βόρεια Μακεδονία. Μια εξ αυτών ήταν η One η οποία ξεκίνησε το 2003 από την ιδιοκτησία της Cosmote με την επωνυμία Cosmofon ως ο δεύτερος φορέας που παρείχε υπηρεσίες GSM στη χώρα. Η πρώτη κλήση μέσω του δικτύου Cosmofon πραγματοποιήθηκε στις 16 Μαΐου 2003 και οι κωδικοί δικτύου που κατείχε ήταν 075 και 076. Η Cosmofon ξεκίνησε την εμπορική της λειτουργία στις 12 Ιουνίου 2003 και μέχρι το Μάρτιο του 2009, η Cosmote κατείχε το 100% της Cosmofon, η οποία τον μήνα εκείνο είχε μερίδιο αγοράς 30% στη Βόρεια Μακεδονία, με περίπου 650.000 συνδρομητές. Το 2008, η Deutsche Telekom αγόρασε το 25% των μετοχών και έτσι ο ΟΤΕ έπρεπε να πουλήσει την Cosmofon, επειδή είχε μεγάλα μερίδια μετοχών από δύο μεγάλους ανταγωνιστές στην αγορά κινητής τηλεφωνίας της Βόρειας Μακεδονίας. Τον Μάρτιο του 2009, ο ΟΤΕ πούλησε την Cosmofon για 190 εκατομμύρια ευρώ στην κρατική Telekom Slovenije. Η συμφωνία περιελάμβανε και την πώληση της "Germanos Telekom Skopje" της Γερμανός Group με τα 66 καταστήματά της. Στα τέλη του 2009 η Cosmofon μετονομάστηκε σε ONE, του οποίου το δίκτυό του κάλυπτε το 99,9% του πληθυσμού και το 98,17% του Βορειομακεδονικού εδάφους ενώ έξι χρόνια αργότερα (1 Οκτωβρίου 2015) η ONE προχώρησε σε πράξη συγχώνευσης με τον φορέα εκμετάλλευσης κινητής τηλεφωνίας VIP (που ανήκε εξαρχής στην A1 Telekom Austria) ο οποίος ιδρύθηκε το 2007 και ένα χρόνο μετά (20 Μαΐου 2008) ξεκίνησε στρατηγική συνεργασία με την Vodafone. Από το Σεπτέμβριο του 2011, το δίκτυο της VIP κάλυπτε το 99% του πληθυσμού ενώ στα τέλη του 2014 είχε πάνω από 622.000 πελάτες με μερίδιο αγοράς 28%. Με την ολοκλήρωση των διαδικασιών της συγχώνευσης, ο φορέας μετατράπηκε σε ONE.VIP με την A1 Telekom Austria (της οποίας η Μεξικάνικη América Móvil κατέχει το 51%, η Αυστριακή κρατική εταιρεία συμμετοχών Österreichische Beteiligungs κατέχει το 28,42% και διάφοροι θεσμικοί επενδυτές το 20,58%) να κατέχει μερίδιο συμμετοχής 55% και αποκλειστικό έλεγχο της νεοσυσταθείσας εταιρείας και την κρατική Telekom Slovenije να κατέχει το υπόλοιπο 45%. Η συμφωνία περιελάμβανε την τελική έξοδο της Telekom Slovenije εντός τριών ετών από την ημερομηνία λήξης της συναλλαγής, κάτι που έγινε καθώς το 45% πουλήθηκε στην A1 Telekom Austria καθιστώντας την ως μονομετοχική εταιρεία. Μετά τη συγχώνευση που έγινε το 2015 και τη δημιουργία του one.vip, η εταιρεία συνέχισε να προσφέρει προϊόντα και υπηρεσίες με τις προηγούμενες επωνυμίες μέχρι τον Μάιο του 2016, όταν η εταιρεία άρχισε να προσφέρει όλα τα προϊόντα και τις υπηρεσίες με τη μάρκα VIP μέχρι τις 5 Σεπτεμβρίου του 2019 που πήρε τη σημερινή της ονομασία ως A1.
Ρόμι

Ο Ρόμι (Rommy, πραγματικό όνομα: Romke Henstra, 8 Ιανουαρίου 1950 - 22 Απριλίου 2007) ήταν Ολλανδός τραγουδιστής, ένας απο τους μεγαλύτερους τραγουδιστές στην ιστορία της ολλανδικής σκηνής. Το 2007, έτος θανάτου του, ψηφίστηκε ως ο μεγαλύτερος Ολλανδός τραγουδιστής όλων των εποχών στα MTV Awards. Αιτία θανάτου του ήταν η λευχαιμία.

 Kus me voor de laatste keer Avondrood Rode rozen Deze keer Tango der liefde De gouden ring De levensklok Als je zorgen hebt Mijn vriend Verloren liefde Blauwe lucht en zonneschijn Twee sterren Dromen kan niemand verbieden Mooie moeders, mooie dochters Steeds weer huil je De gouden ring Deze keer Slaap m’n prinsesje, slaap zacht Zwarte Madonna Niemand dwingt mij Ave Maria Rommy & De Stille Genieter
Κατά κεφαλήν εισόδημα

Το κατά κεφαλήν εισόδημα μετράει το μέσο εισόδημα ανά άτομο σε μια συγκεκριμένη περιοχή (χώρα, πόλη, περιφέρεια κτλ) σε ένα συγκεκριμένο χρόνο. Υπολογίζεται διαιρώντας το συνολικό εισόδημα της περιοχής με τον συνολικό πληθυσμό.

 Οι επικριτές υποστηρίζουν ότι το κατά κεφαλήν εισόδημα έχει πολλές αδυναμίες στην μέτρηση της ευμάρειας: Συγκρίσεις του κατά κεφαλήν εισοδήματος σε διαφορετικές εποχές πρέπει να λάβουν υπόψιν τον πληθωρισμό. Χωρίς προσαρμογή για τον πληθωρισμό, το εισόδημα φαίνεται να αυξάνει περισσότερο από την πραγματικότητα Διακρατικές συγκρίσεις μπορεί να στρεβλωθούν από διαφορές στο κόστος ζωής που δεν αντικατοπτρίζονται στις οικονομικές ανταλλαγές. Όταν στόχος είναι η σύγκριση του επίπεδου ζωής ανάμεσα σε δύο χώρες, η προσαρμογή των αλλαγών της ισοτιμίας αγοραστικής δύναμης αντικατοπτρίζει καλύτερα τι μπορεί να αγοράσει ο πληθυσμός με τα χρήματά του. Η μέση τιμή δεν αντικατοπτρίζει τις εισοδηματικές ανισότητες. Όταν η ανισότητα είναι έντονη, μια μικρή τάξη πλουσίων αυξάνει σημαντικά το κατά κεφαλήν εισόδημα. Σε αυτή την περίπτωση το διάμεσο εισόδημα είναι καλύτερος δείκτης ευμάρειας, καθώς επηρεάζεται λιγότερο από τις ακραίες τιμές. Δραστηριότητες που δεν αποδίδουν χρήματα, όπως για παράδειγμα υπηρεσίες εντός της οικογένειας, συνήθως δεν υπολογίζονται. Η σημασία αυτών των δραστηριοτήτων διαφέρει σημαντικά σε διαφορές κοινωνίες. Κατάλογος χωρών ανά κατά κεφαλήν ΑΕΠ (ονομαστικό) Κατάλογος χωρών ανά κατά κεφαλήν ΑΕΠ (Ισοτιμία Αγοραστικής Δύναμης)
Σφίγγα των Ναξίων

Η Σφίγγα των Ναξίων είναι άγαλμα κολοσσιαίου μεγέθους που έστειλε γύρω στο 560 π.Χ. η Νάξος ως προσφορά στο ιερό του Απόλλωνα και στο μαντείο των Δελφών. Το συνολικό του ύψος έφτανε σχεδόν τα 12,5 μέτρα, κατείχε περίοπτη θέση στο ιερό και εξέφραζε συμβολικά την πολιτική, οικονομική και καλλιτεχνική υπεροχή της Νάξου κατά την αρχαϊκή περίοδο. Βρέθηκε το 1861 κατά τη διάρκεια ανασκαφών και φυλάσσεται στο αρχαιολογικό μουσείο των Δελφών.

 Η Σφίγγα λαξεύτηκε σε έναν μεγάλο όγκο ναξιακού μαρμάρου. Στεκόταν πάνω σε έναν κίονα πρώιμου ιωνικού ρυθμού, ύψους περίπου 9,5 μέτρων, το οποίο επιστεφόταν από ιωνικό κιονόκρανο. Το συνολικό ύψος του μνημείου ήταν 12,45 μέτρα. Το έργο αυτό ήταν το αρχαιότερο ιωνικής κατασκευής στον χώρο του μαντείου, και ήταν τοποθετημένο μπροστά από τον πολυγωνικό τοίχο του ιερού, κοντά στον "Βράχο της Σίβυλλας". Το κολοσσιαίο άγαλμα της Σφίγγας κατά τη συνήθη παράδοση και τη μυθολογική απεικόνιση, έφερε γυναικείο πρόσωπο με αινιγματικό χαμόγελο (το γνωστό "αρχαϊκό μειδίαμα"), πάνω σε σώμα λιονταριού με φτερά πουλιού. Οι φτερούγες είναι στραμμένες προς τα πίσω και γυρτές προς τα επάνω. Οι ανατομικές λεπτομέρειες και τα διακοσμητικά στοιχεία στα φτερά αποδίδονταν με εγχαράξεις, αλλά και χρώμα. Η κώμη στο μέτωπο είναι στεφανωμένη με ταινία, ενώ βόστρυχοι πέφτουν πίσω από τα αφτιά, φθάνοντας μέχρι τους ώμους.Αν και κολοσσιαίων διαστάσεων, τα χαρακτηριστικά του υποδηλώνουν ότι ίσως αποτελούσε αντίγραφο χάλκινου προτύπου μικρότερων διαστάσεων. Στην κυλινδρική βάση φέρει την επιγραφή: «ΔΕΛΦΟΙ ΑΠΕΔΩΚΑΝ ΝΑΞΙΟΙΣ ΤΑΝ ΠΡΟΜΑΝΤΗΙΑΝ ΚΑΤΤΑ ΑΡΧΑΙΑ ΑΡΧΟΝΤΟΣ ΘΕΟΛΥΤΟΥ ΒΟΥΛΕΥΟΝΤΟΣ ΕΠΙΓΕΝΕΟ». Πρόκειται για ψήφισμα των Δελφών, με το οποίο δινόταν στους Ναξίους το δικαίωμα της προμαντείας, δηλαδή το δικαίωμα να προηγούνται κατά τη λήψη χρησμών από το μαντείο των Δελφών. Το μνημειώδες αυτό έργο ανάγεται στο 560 π.Χ. περίπου και είναι το αρχαιότερο ιωνικό αρχιτεκτονικό στοιχείο στο ιερό των Δελφών. Η επιγραφή της βάσης είναι μεταγενέστερη. Χρονολογείται γύρω στο 328-327 π.Χ. και αναφέρει ψήφισμα των Δελφών, σύμφωνα με το οποίο δινόταν στους κατοίκους της Νάξου το δικαίωμα της προμαντείας, δηλαδή η δυνατότητα να λαμβάνουν σειρά προτεραιότητας κατά τη λήψη χρησμών από το μαντείο των Δελφών. Ροζίνα Κολώνια (2006). Το Αρχαιολογικό Μουσείο Δελφών. Αθήνα: ΟΛΚΟΣ. σελίδες 90-93. ISBN 960-86743-9-5. Αρχειοθετήθηκε από το πρωτότυπο στις 30 Δεκεμβρίου 2011. Ανακτήθηκε στις 20 Δεκεμβρίου 2011. Έρνεστ Άρθουρ Γκάρντνερ (1862-1939) (1896). A handbook of Greek sculpture. Λονδίνο, Νέα Υόρκη: Macmillan and co., The Macmillan company. σελίδες 525-527. Ανακτήθηκε στις 20 Δεκεμβρίου 2011. Πάνος Βαλαβάνης, Ιερά και Αγώνες στην Αρχαία Ελλάδα. Ολυμπία – Δελφοί – Ίσθμια – Νέμεα – Αθήνα, Αθήνα, 2004. Παρουσίαση της Σφίγγας από την "Encyclopedia Britannica".
Α.Σ. Ρούβας

Ο Αθλητικός Σύλλογος Ρούβας Γέργερης, εν συντομία Α.Σ. Ρούβας Γέργερης, είναι ποδοσφαιρικό σωματείο του οικισμού Γεργέρη, του πρώην Δήμου Ρούβα και νυν Δήμου Γόρτυνας, του Νομού Ηρακλείου και ιδρύθηκε στις 3 Δεκεμβρίου του 1961. Έδρα της ομάδας είναι το Δημοτικό Στάδιο – Αθλητικό Κέντρο Γέργερης χωρητικότητας 600 ατόμων καθήμενων.

 Ο σύλλογος ιδρύθηκε το 1961 ως «Α.Ο. Ρούβας» και έδινε μόνο φιλικούς αγώνες λόγω κυρίως έλλειψης γηπέδου. Το 1968 η δικτατορία ανέστειλε τη λειτουργία του συλλόγου , χαρακτηρίζοντάς τον «ανενεργό», καθώς δε συμμετείχε σε επίσημα πρωταθλήματα. Κάτι ανάλογο συνέβη και από το 1974 ως το 1985 , η ομάδα ήταν εντελως ερασιτεχνική , παίζοντας μόνο φιλικούς αγώνες. Το 1985 γίνεται η επανίδρυση του συλλόγου και συμμετέχει για πρώτη φορά στο πρωτάθλημα της Ε.Π.Σ. Ηρακλείου.Τη διετία 1992-1994 επίσης δε συμμετείχε σε κανένα πρωτάθλημα αλλα από το 1994 και μετά είχε μια συνεχή ανοδική πορεία. Την αγωνιστική περίοδο 2008-2009 η ομάδα αναδείχθηκε πρωταθλήτρια στην Α' Κατηγορία της ΕΠΣΗ και προβιβάστηκε στη Δ' Εθνική για πρώτη φορά στην ιστορία του συλλόγου. Την αγωνιστική περίοδο 2010-2011 κατάκτησε το πρωτάθλημα του 10ου ομίλου της Δ' Εθνικής και προβιβάστηκε στην Φούτμπολ Λιγκ 2 και παράλληλα με την άνοδο, ιδρύθηκε η ΠΑΕ Ρούβας - Νερά Ρούβας. Την ίδια χρονιά κατέκτησε και το Κύπελλο ΕΠΣΗ για πρώτη φορά στην ιστορία του συλλόγου. Στη Φούτμπολ Λιγκ 2 αγωνίστηκε από το 2011-12 μέχρι το 2013-14 που υποβιβάστηκε από την Γ΄ Εθνική Ερασιτεχνική, όπως μετονομάστηκε η κατηγορία, κι επέστρεψε απευθείας στο πρωτάθλημα της Ε.Π.Σ. Ηρακλείου, διότι η Δ' Εθνική είχε καταργηθεί, ενώ παράλληλα διαλύθηκε και η ΠΑΕ. Την περίοδο 2014-2015 αναδείχθηκε πρωταθλητής της Α' ΕΠΣΗ και προκρίθηκε στο Πρωτάθλημα πρωταθλητιών ΕΠΣ, όπου τερμάτισε στη 2η θέση του 14ου ομίλου, χωρίς να καταφέρει να προβιβαστεί στη Γ' Εθνική. Η πορεία του συλλόγου απο το 1985 και μετά. Πρωτάθλημα Α1 Κατηγορίας Ε.Π.Σ. Ηρακλείου: 2 2008-09, 2009-10 Κύπελλο Ε.Π.Σ. Ηρακλείου: 1 2010-11 Σούπερ Καπ Ε.Π.Σ. Ηρακλείου: 1 2010-11
Βόισλαβ Κοστούνιτσα

Ο Βόισλαβ Κοστούνιτσα (Σερβικά: Војислав Коштуница), είναι Σέρβος πολιτικός, και πρωθυπουργός από το 2004 ως το 2008. Υπήρξε ο τελευταίος Πρόεδρος της Ομοσπονδίας της Γιουγκοσλαβίας, διαδεχόμενος το Σλόμπονταν Μιλόσεβιτς.

 Γεννήθηκε στο Βελιγράδι στις 24 Μαρτίου 1944. Σπούδασε νομικά και έγινε δικηγόρος. Είναι παντρεμένος με τη δικηγόρο Ζόριτσα Ράντοβιτς. Ίδρυσε, μαζί με το Ζόραν Τζίτζιτς το Δημοκρατικό Κόμμα (1989). Κατήγγειλε τους βομβαρδισμούς του ΝΑΤΟ στη Γιουγκοσλαβία, παρά την αντιπαλότητά του με το Μιλόσεβιτς. Στις 24 Σεπτεμβρίου του 2000 αναδείχθηκε νικητής των προεδρικών εκλογών και-ύστερα από κάποια καθυστέρηση, που οφείλεται στην αδυναμία του Σλόμπονταν Μιλόσεβιτς να αποδεχτεί το αποτέλεσμα των εκλογών -, ορκίστηκε στο ύπατο αξίωμα της Γιουγκοσλαβίας. Την ίδια χρονιά συμφώνησε να σχηματίσει κυβέρνηση με το Λαϊκό Σοσιαλιστικό Κόμμα του Μαυροβουνίου - αδελφό κόμμα του Σοσιαλιστικού Κόμματος Σερβίας του Μιλόσεβιτς-, επικεφαλής της οποίας τέθηκε ο Ζόραν Ζίζιτς. Στις 4 Μαρτίου '03 η Ομοσπονδιακή Δημοκρατία της Γιουγκοσλαβίας (ΟΔΓ) έπαψε να υφίσταται και αντικαταστάθηκε από την Ένωση Σερβίας και Μαυροβουνίου. Ο Κοστούνιτσα έχασε το αξίωμά του και πρόεδρος του νέου κράτους εκλέχτηκε ο μαυροβούνιος πολιτικός Σβέτοζαρ Μάροβιτς. Στις 3 Μαρτίου 2004 ο Κοστούνιτσα ανέλαβε τη θέση του Πρωθυπουργού της Δημοκρατίας της Σερβίας. Στις 15 Μαΐου 2007, έπειτα από κάποια κρίση στην κυβέρνηση συνασπισμού, ανέλαβε καθήκοντα πρωθυπουργού για δεύτερη θητεία. Διατήρησε την θέση του πρωθυπουργού μέχρι την 7η Ιουλίου του 2008, οπότε και τον διαδέχτηκε ο Μίρκο Τσβέτκοβιτς, στέλεχος του Δημοκρατικού Κόμματος του προέδρου της Σερβίας, Μπόρις Τάντιτς. Ο Κοστούνιτσα απήγγειλε έναν συγκινητικό λόγο στις 21 Φεβρουαρίου του 2008, έπειτα από την ανακήρυξη της ανεξαρτησίας του Κοσσυφοπεδίου, στον οποίο τόνισε ότι η επαρχία ανήκει στη Σερβία και στο λαό και αυτό θα ισχύσει για πάντα. Στις 25 Φεβρουαρίου του 2008 ο πολιτικός προειδοποίησε τις ΗΠΑ να άρουν την αναγνώριση του Κοσσυφοπεδίου ως ανεξάρτητου κράτους και έκανε λόγο για "αστάθεια".Ο πρωθυπουργός της Σερβίας υπέβαλε την παραίτησή του στις 8 Μαρτίου 2008 και ζήτησε τη διεξαγωγή νέων εκλογών, καθώς διαλύθηκε ο κυβερνών συνασπισμός του κόμματός του με το Δημοκρατικό Κόμμα, αναφορικά με θέματα της ΕΕ και της ανεξαρτησίας του Κοσόβου.Τον διαδέχθηκε στην πρωθυπουργία ο Μίρκο Τσβέτκοβιτς. Άρθρο για τον Κοστούνιτσα
Βακτηριολογία

Η Βακτηριολογία (bacteriology), είναι μια εξειδικευμένη βιολογική επιστήμη που κύριο αντικείμενο σύγχρονης έρευνας και μελέτης της είναι οι μορφές και οι ιδιότητες των βακτηρίων. Αποτελεί ιδιαίτερο κλάδο της Μικροβιολογίας. Οι απασχολούμενοι στην έρευνα της επιστήμης αυτής καλούνται βακτηριολόγοι.

 Η Βακτηριολογία θεωρείται μεταγενέστερη της Μικροβιολογίας και φέρεται να ξεκίνησε το 1680 από τις έρευνες του Άντον φαν Λέβενχουκ. Ως ιδιαίτερη όμως επιστήμη άρχισε να εμφανίζεται σχεδόν 200 χρόνια μετά, το 1850 από τους Γάλλους ερευνητές Ραβαίν και Ρουαγιέ που συνεχίσθηκε από τον Γερμανό Κον όταν το 1872 δημοσίευσε τη πρώτη ταξινόμηση βακτηρίων. Για την ιστορία όμως της επιστήμης αυτής θα πρέπει ν΄ αναφερθεί ότι η πρώτη καλλιέργεια βακτηρίων που έγινε σε πειράματα ήταν το 1776 από τον Ιταλό φυσιοδίφη Λάζαρο Σπαλατζάνι. Η Βακτηριολογία έφθασε στην ακμή της με τις εργασίες και τα σχόλια των Παστέρ και Ρόμπερτ Κοχ. Αντικείμενο έρευνας και μελέτης της Βακτηριολογίας είναι οι μορφές, οι λειτουργίες και οι ιδιότητες των βακτηρίων και ιδιαίτερα των παθογόνων που προκαλούν διάφορες ασθένειες στον άνθρωπο, τα ζώα και τα φυτά. Αξιοσημείωτες είναι οι εφαρμογές στην ιατρική, την κτηνοτροφία, τη γεωργία ακόμα και την βιομηχανία και σε διάφορες βιολογικές έρευνες. 1680 ο Άντον φαν Λέβενχουκ ξεκινά τις πρώιμες έρευνες. 1844 ο Ιγνάτιος Ζέμελβαϊς αναφέρεται επίσημα στη μολυσματική προέλευση του επιλόχιου πυρετού. Τίθενται οι βάσεις της μεταδοτικότητας και ασηψίας. 1850 ο Νταβαίν περιγράφει το βακτήριο του άνθρακα. Αναγνωρίζεται ο ρόλος των μικροοργανισμών στις ασθένειες. 1857 Έναρξη εποχής Παστέρ, με αναφορά στη γαλακτική ζύμωση. Τίθενται οι βάσεις της βακτηριολογικής τεχνικής, (απομόνωσης και καλλιέργειας βακτηρίων). 1878 Αναγνώριση του σταφυλόκοκκου από τον Παστέρ. Το ίδιο έτος ο Σεντιγιό δημιουργεί τον όρο μικρόβιο. 1879 Αναγνώριση του στρεπτόκοκκου από τον Παστέρ που παράλληλα μελετά τη χολέρα των ορνίθων. Μελέτη του άνθρακα. Εμβολιασμός (του Πουιγύ λε Φορ). Έννοια ανοσοποίησης. Πρώτες γνώσεις για τη φυματίωση. 1882 Αναγνώριση και καλλιέργεια του βάκιλλου της φυματίωσης του ανθρώπου από τον Ρόμπερτ Κοχ. 1884 ο Χανς Κρίστιαν Γκραμ εφαρμόζει την ομώνυμη μέθοδο χρώσης κατα Gram + ή -. 1887-1890 ο Ρου προσδιορίζει τις τοξίνες και αντιτοξίνες. 1892 οι Πφάιφερ και Μέτσνικοφ ανακαλύπτουν τη λύση των βακτηρίων από τον ορό ανοσοποιημένου ινδικού χοιριδίου. Τίθενται οι βάσεις της ορολογικής διαγνωστικής. 1896 ο Φερνάν Βιντάλ αναπτύσσει την οροδιαγνωστική του τυφοειδούς πυρετού. 1925 ο Γκαστόν Ραμόν ανακαλύπτει τη διφθεριτική αντιτοξίνη. 1928 Έναρξη εποχής της βακτηριακής γενετικής και μετασχηματισμών βακτηρίων. 1929 Έναρξη εποχής των αντιβιοτικών. Ο Αλεξάντερ Φλέμινγκ ανακαλύπτει ουσία που αναστέλλει τον σταφυλόκοκκο. "Εγκυκλοπαίδεια Πάπυρος Larousse Britannica" τομ.13ος, σελ.175.
Φρειδερίκος Γουλιέλμος του Σλέσβιχ-Χόλσταϊν-Σόντερμπουργκ-Αουγκούστενμπουργκ

Ο Φρειδερίκος Γουλιέλμος, δανικά Frederik Vilhelm (18 Νοεμβρίου 1668 - 3 Ιουνίου 1714) από τον Οίκο του Σλέσβιχ-Χόλσταϊν-Σόντερμπουργκ ήταν πρίγκιπας του Σλέσβιχ-Χόλσταϊν-Σόντερμπουργκ-Αουγκούστενμπουργκ.

 Ήταν ο τέταρτος γιος του Ερνέστου Γκύντερ, δούκα του Σλέσβιχ-Χόλσταϊν-Σόντερμπουργκ-Αουγκούστενμπουργκ και της Αυγούστας του Όλντενμπουργκ, κόρης του Φιλίππου, δούκα του Σλέσβιχ-Χόλσταϊν-Σόντερμπουργκ-Γκλύξμπουργκ. Ο πατέρας του μερίμνησε να οριστεί ο Φρειδερίκος Γουλιέλμος κοσμήτορας (provost) του Συλλόγου του καθεδρικού ναού του Αμβούργου το 1676. Το 1677 απεβίωσε ο δευτερότοκος γιος του, Φίλιππος Ερνέστος και το 1689 ο ίδιος ο Ερνέστος Γκύντερ· με τη διαθήκη του όριζε τη σύζυγό του υπεύθυνη να αποφασίσει για τη διαδοχή. Τον διαδέχθηκε ο πρωτότοκος γιος του Φρειδερίκος. Ο τρίτος γιος της Αυγούστας, Ερνέστος Αύγουστος είχε μεταστραφεί στον Καθολικισμό και η μητέρα του αποφάσισε να εξαιρεθεί, οπότε επόμενος στη διαδοχή του άτεκνου Φρειδερίκου θα γινόταν ο Φρειδερίκος Γουλιέλμος, που διορίστηκε κυβερνήτης του Σόντερμπουργκ. Όμως ο Ερνέστος Αύγουστος επέστρεψε στον Λουθηρανισμό και διορίστηκε κυβερνήτης του Σόντερμπουργκ και διάδοχος του Αουγκούστενμπουργκ. Έτσι όταν απεβίωσε ο Φρειδερίκος το 1692 τον διαδέχθηκε ο Ερνέστος Αύγουστος. Το 1701 ετελεύτησε η Αυγούστα και κληροδότησε στον Φρειδερίκο Γουλιέλμο τις κυριότητες Ρούμορσγκορ και Έβελγκουντε. Ο Φρειδερίκος Γουλιέλμος αγόρασε και την έπαυλη Άνμπελγκορ στο Σούντεβεντ. Υπηρέτησε ως υποστράτηγος στον δανικό στρατό. Το 1714 απεβίωσε ο Φρειδερίκος Γουλιέλμος και το 1731 ο Ερνέστος Αύγουστος, άτεκνος. Τον διαδέχθηκε ο γιος του Φρειδερίκου Γουλιέλμου, Χριστιανός Αύγουστος Α΄. Νυμφεύτηκε το 1694 τη Σοφία Αμαλία, κόρη του Φρειδερίκου, καγκελάριου του Άλεφελτ και απέκτησαν τέκνα: Χριστιανός Αύγουστος Α΄ 1696-1754, δούκας του Σλέσβιχ-Χόλσταϊν-Σόντερμπουργκ-Αουγκούστενμπουργκ Καρλόττα Μαρία 1697-1760 Λουίζα Σοφία 1699-1765 Αυγούστα Βιλελμίνη 1700, θνησιγενής Φρειδερίκος Κάρολος 1701-1702 Jonathan Smith: Zur Geschichte des oldenburgischen Heerwesen während der Dänenzeit (1667-1773). In: Oldenburger Jahrbücher. 1940/41, S. 52ff, Digitalisat
Ψηλά τα χέρια Χίτλερ

Το Ψηλά τα χέρια Χίτλερ είναι μια ελληνική κοινωνική ταινία του 1962, σε σκηνοθεσία Ροβήρου Μανθούλη και σε σενάριο Διονύση Μήλα. Πρωταγωνιστούν οι Θανάσης Βέγγος, Βασίλης Διαμαντόπουλος, Σπύρος Καλογήρου και Μίρκα Καλατζοπούλου. Η ταινία, ουσιαστικά, αποτελεί αφήγηση δύο φίλων, που συναντιούνται ύστερα από το τέλος της Κατοχής, σε μία εκδρομή. Κατά τη διάρκεια της Κατοχής, οι δυο φίλοι, ο Παναγής και ο Ανέστης συζούν και προσπαθούν, υπό τις αφόρητες συνθήκες της περιόδου να επιβιώσουν. Παράλληλα, δεν θέλουν μπλεξίματα, ούτε με την αντίσταση, ενώ προσπαθούν να φύγουν για την Αίγυπτο.Η ταινία κυκλοφόρησε το 1962 στις κινηματογραφικές αίθουσες, κόβοντας 31.630 εισιτήρια και τερματίζοντας 21η, ανάμεσα στις 68 ταινίες που κυκλοφόρησαν τη σεζόν 1961 - 1962. Η ταινία βραβεύτηκε από την Ένωση Κριτικών Κινηματογράφου, ως Καλύτερη Ταινία και Καλύτερο Σενάριο. Επίσης, βραβεύτηκε και ο Θανάσης Βέγγος από την Ένωση Ελλήνων Κριτικών.

 Η ταινία ξεκινά, στη μεταπολεμική Ελλάδα, με τους ανθρώπους να κάνουν εκδρομές και να τραγουδούν. Δύο οχήματα που παραλίγο να συγκρουστούν γίνονται η αιτία να βρεθούν ξανά δύο φίλοι που είχαν να ιδωθούν από την Κατοχή, με τον Παναγή να έχει παντρευτεί και να έχει αποκτήσει και παιδιά. Όταν ο Παναγής συστήνει τον Ανέστη στη γυναίκα του και της λέει ότι γνωρίζονται από την Κατοχή, τότε και οι δύο βυθίζονται στις σκέψεις τους και αρχίζει η πρόδρομη αφήγηση. Οι δυο τους ζουν σε μία αυλή, σε ένα μικρό σπίτι. Δίπλα τους ζει η Δανάη, την οποία την αγαπούν πολύ και αλληλοφροντίζονται. Διακαής πόθος και των δύο είναι να φύγουν από τη χώρα και να πάνε στην Αίγυπτο. Σε κάποια φάση, ένα βράδυ, περιθάλπουν έναν πληγωμένο άντρα, ο οποίος είναι της αντίστασης. Εξαιτίας αυτού, κοντεύουν να χάσουν τόσο το ταξίδι αλλά και μπλέκονται με αυτά τα θέματα. Αφού πια έχουν πάρει την απόφαση να τα αφήσουν όλα και να φύγουν, ένα γερμανικό μπλόκο τους σταματά. Ένας αντιστασιακός που τους κατεύθυνε λαβώνεται και πεθαίνει. Τότε αυτοί τρέχουν να σωθούν και χωρίζονται. Κι έτσι οι δύο φίλοι χάνονται οριστικά, μέχρι που συναντιούνται ξανά σε εκείνη την εκδρομή χρόνια μετά. Τέλος ο Ανέστης αλλάζει όχημα και πάει με αυτό που ήταν ο Παναγής και η ταινία τελειώνει. Θανάσης Βέγγος... ως ο Παναγής Βασίλης Διαμαντόπουλος... ως ο Ανέστης Σπύρος Καλογήρου... ως ο Περικλής, ο αντιστασιακός που περιθάλπουν Βασίλης Ανδρεόπουλος... ως ο Γρηγόρης, μέλος της αντίστασης Μίρκα Καλατζοπούλου... ως η Δανάη, φίλη του Παναγή και του Ανέστη Ελένη Καρπέτα... ως η Λέλα Νάσος Κεδράκας... ως ο καπετάν Γιώργης Ψηλά τα χέρια Χίτλερ στο Veggos.gr Ψηλά τα χέρια Χίτλερ στην Ταινιοθήκη της Ελλάδος Ψηλά τα χέρια Χίτλερ Αρχειοθετήθηκε 2016-04-01 στο Wayback Machine. στο 90lepta Ψηλά τα χέρια Χίτλερ στο IMDb Ψηλά τα χέρια Χίτλερ στο Cine.gr
Γλώσσα Ουσαρούφα

Η Ουσαρούφα είναι γλώσσα Καϊνάντου που ομιλείται από το λαό με το ίδιο όνομα στην Παπούα Νέα Γουινέα. Ανήκει στον κλάδο Γκάουα της οικογένειας Καϊνάντου των γλωσσών Καϊνάντου-Γκορόκα που ανήκουν στις Διανεογουινεακές γλώσσες. Η περιοχή της γλώσσας αποτελείται από έξι χωριά: Μόιφε, Ιμικόρι, Ιράφο, Κάγκου, Αγκούρα 1 και Αγκούρα 2. Ο κωδικός ISO 639 είναι ο usa. Tο 2009, η γλώσσα φερόταν να είχε περίπου 1200 ομιλητές και κανένα άπταιστο ομιλητή κάτω των 25 ετών, το οποίο την καθιστά μια υπό εξαφάνιση γλώσσα.

 Βίντα Τσένοουεθ, ο οποίος μελέτησε την μουσική των Ουσαρούφα Aikuma, εφαρμογή κινητού για καταγραφή γλωσσών, που πρωτοχρησιμοποιήθηκε για τη καταγραφή της Ουσαρούφα Chenoweth, Vida. «The Usarufas and Their Music» (PDF). Αρχειοθετήθηκε από το πρωτότυπο (PDF) στις 15 Οκτωβρίου 2012. Ανακτήθηκε στις 21 Αυγούστου 2018. OLAC Resources in and about the Usarufa Language Αρχειοθετήθηκε 2017-04-16 στο Wayback Machine. Bird, Steven. «Experiencing language death». Language Log. Ανακτήθηκε στις 26 Ιουνίου 2009. Paradisec has a collection of Stephen A Wurm's materials (SAW3) that include Usarufa materials.
Νομαρχία Ανατολικής Αττικής

Η Νομαρχία Ανατολικής Αττικής (καταργήθηκε το 1994) ήταν διοικητική διαίρεση του Νομού Αττικής της Περιφέρειας Αττικής, αποτελούσε αποκεντρωμένη κρατική δομή με διορισμένο νομάρχη και είχε ως έδρα την Αγία Παρασκευή. Με το Πρόγραμμα Καλλικράτης μεταρρυθμίστηκε η διοικητική διαίρεση της Ελλάδας το 2011 και επανακαθορίστηκαν τα όρια των Οργανισμών τοπικής αυτοδιοίκησης (ΟΤΑ), ο τρόπος εκλογής των οργάνων και οι αρμοδιότητές τους. Δημιουργήθηκε η Νομαρχιακή Αυτοδιοίκηση Ανατολικής Αττικής, με εκλεγμένο νομάρχη και νομαρχιακό συμβούλιο. Περιελάμβανε διοικητικά 20 δήμους και 26 κοινότητες. Έδρα της Νομαρχιακής Αυτοδιοίκησης υπήρξε η Παλλήνη (Διοικητική διαίρεση νομαρχίας Ανατολικής Αττικής). Ο πληθυσμός της ανερχόταν σε 403.918 κατοίκους, κατά την Απογραφή του 2001. Η έκτασή της ήταν 1.459 τ.χλμ. και το 2001 παρουσίαζε πυκνότητα πληθυσμού 277 κατοίκων ανά τ.χλμ. Οι ταχυδρομικοί κωδικοί των περιοχών της τέως νομαρχίας είναι της μορφής 1** ** και ο κωδικός ISO 3166-2 της ο GR-A2.

 Υποδιαιρείτο στις εξής γεωγραφικές ενότητες: Μαραθώνας | Νέα Μάκρη | Ραφήνα | Γραμματικό | Βαρνάβας | Καπανδρίτι | Αφίδνες | Πολυδένδρι | Κάλαμος | Μαλακάσα | Αυλώνα | Μαρκόπουλο Ωρωπού | Ωρωπός | Σκάλα Ωρωπού και Χαλκούτσι | Νέα Παλάτια και Άγιος Κωνσταντίνος | Συκάμινο | Αχαρνές | Θρακομακεδόνες | Βαρυμπόμπη | Κρυονέρι | Άγιος Στέφανος | Άνοιξη | Δροσιά | Ροδόπολη | Διόνυσος | Σταμάτα Γέρακας | Γλυκά Νερά | Ανθούσα | Παλλήνη | Παιανία | Πικέρμι | Σπάτα | Αρτέμιδα | Ραφήνα | Μαρκόπουλο Μεσογαίας | Κερατέα | Κορωπί | Καλύβια Θορικού | Βάρη | Κουβαράς | Βούλα Σαρωνίδα | Ανάβυσσος | Παλαιά Φώκαια | Λαύριο | Άγιος Κωνσταντίνος 1974 - 1974 Χαράλαμπος Κούκης του Λεωνίδα Αναπλ. νομάρχης προιστάμενος διαμερ. Ανατ. Αττικής 1974 -1976 Κωνσταντίνος Παπαβλασσόπουλος του Αναστασίου /8/1981 Νικήτας Κωβαίος του Γεωργίου αναπλ. το 1974 /8/1981 - 1982 Αλέξανδρος Κάζογλης 1982 - 1984 Αγλαΐα Σταφυλά (Γιάννενα 1942, Πτ. Φαρμακευτικής, πολιτ. ΠΑΣΟΚ 1981 Επικρατείας, πρώην πρόεδρος Κοινότητας Ψυχικού) 1984-1984 Αγγελική Συνοδινού 1984-1985 Θεόδωρος Χαλάτσης 1985- 2/1989 Ηρακλής Παπαδόπουλος του Παναγιώτη 2/1989 - 1989 Γιάννης Σαβαλάνος του Τιγράνη 9/1989-1990? Χρήστος Γούλας του Μελετίου Νίκος Πέρκιζας (19??-2003) Δήμαρχος Χαλανδρίου το 1979-90 1992 Ευάγγελος Χαραλαμπίδης 2011-2014 Χρυσάνθη Κισκήρα 2014-2019 Πέτρος Φιλίππου 2019-σήμερα: Αθανάσιος Αυγερινός Επίσημη ιστοσελίδα ΠΕ Ανατολικής Αττικής Επίσημος ιστότοπος της Νομαρχίας Ανατολικής Αττικής
Ψηφιακό πιστοποιητικό

Το ψηφιακό πιστοποιητικό είναι ένα ηλεκτρονικό έγγραφο που χρησιμοποιείται για την αναγνώριση μίας οντότητας (φυσικό πρόσωπο, εξυπηρετητής, οργανισμός κοκ) και την ανάκτηση του δημοσίου κλειδιού αυτής.

 Η έκδοση ενός ψηφιακού πιστοποιητικού γίνεται μετά από αίτηση του ενδιαφερομένου σε μία Αρχή Πιστοποίησης. Η Αρχή Πιστοποίησης επιβεβαιώνει την ταυτότητα του αιτούντος και εκδίδει το πιστοποιητικό, το οποίο συνοπτικά περιλαμβάνει τα εξής στοιχεία: Το ονοματεπώνυμο και διάφορες άλλες πληροφορίες σχετικά με τον κάτοχο του πιστοποιητικού. Το δημόσιο κλειδί του κατόχου του πιστοποιητικού. Την ημερομηνία λήξης του πιστοποιητικού. Το όνομα και την ψηφιακή υπογραφή της Αρχής Πιστοποίησης που το εξέδωσε.Το πιο διαδεδομένο πρότυπο ψηφιακών πιστοποιητικών είναι το Χ.509. Τα ψηφιακά πιστοποιητικά χρησιμοποιούνται ευρέως για διάφορες κρυπτογραφημένες ηλεκτρονικές συναλλαγές μέσω του διαδικτύου. Παραδείγματα τέτοιων συναλλαγών είναι: Σύνοδοι με βάση το πρωτόκολλο SSL (Client/Server SSL Certificates), κρυπτογραφημένο και υπογεγραμμένο ηλεκτρονικό ταχυδρομείο (S/MIME Certificates), υπογραφή αντικειμένων (Object-signing Certificates) κοκ. Κρυπτογραφία. Κρυπτογράφηση Δημόσιου Κλειδιού. Ψηφιακές Υπογραφές.
Psi (πελάτης άμεσης επικοινωνίας)

Το Psi είναι ένα πρόγραμμα πελάτης άμεσης επικοινωνίας για το πρωτόκολλο Jabber (XMPP) γραμμένο για το Qt toolkit. Τρέχει σε GNU/Linux, Mac OS X και Microsoft Windows. Έτοιμα RPM και deb πακέτα εγκατάστασης παρέχονται για μεγάλο άριθμο διανομών Linux. Κυκλοφορούν επίσης ανεπίσημες εκδοχές για FreeBSD και Sun Solaris.

 Ο σκοπός του προγράμματος Psi είναι η δημιουργία ενός ισχυρού και εύχρηστου XMPP προγράμματος πελάτη, που ακολουθεί αυστηρά τα σχέδια του πρότυπου XMPP και τα Jabber Extension Proposals (JEPs). Αυτό σημαίνει, πως η ομάδα του Psi δεν θα προσθέσει ένα χαρακτηριστικό, παρά μόνο αν αυτό γίνει δεχτό στα πρότυπα της κοινότητας Jabber. Έτσι εξασφαλίζεται η συμβατότητα, σταθερότητα και η προβλεψιμότητα του Psi, από την πλευρά του τελικού χρήστη αλλά και του προγραμματιστή. Επειδή το Jabber επιτρέπει μεταφορές σε άλλες υπηρεσίες, τις οποίες πολλοί διακομιστές παρέχουν, το Psi μπορεί να συνδεθεί στο Yahoo!, AIM, ICQ και στην Υπηρεσία Μηνυμάτων .NET. Άλλες υπηρεσίες που είναι διαθέσιμες είναι το RSS και το ATOM για συγκετρωτές ειδήσεων, η αποστολή SMS και η πρόγνωση καιρού. Επιπρόσθετες λειτουργίες παρέχονται μέσω επεκτάσεων, όπως μεταφράσεις (20 γλώσσες το 2006), σύνολα εικονιδίων (για το πρόγραμμα, αλλά και τις διάφορες μεταφορές όπως το AIM, Yahoo!, κλπ.). Από την έκδοση 0.9.2 και ύστερα, το Psi υποστηρίζει μεταφορές αρχείων μεταξύ πελατών Jabber, αλλά και σε χρήστες άλλων πρωτόκολλων, εφ'όσον και ο διακομιστής το επιτρέπει. Η έκδοση 0.9.3, που κυκλοφόρησε τον Ιανουάριο του 2005, πρόσθεσε την δυνατότητα ενημέρωσης "Η επαφή δακτυλογραφεί" (που δουλέυει και με επαφές AIM και MSN) και διόρθωσε αρκετά προβλήματα χρήσης των προηγούμενων εκδόσεων. Η έκδοση 0.10, που κυκλοφόρησε ένα χρόνο αργότερα, πρόσθεσε δυνατότητες αυτόματης επαναταξινόμησης του κατάλογου επαφών και του πεδίου σύνθεσης των παραθύρων συνομιλίας, οργάνωση των συνομιλιών σε ετικέττες (tabbed chat), υποστήριξη του συστήματος σύμανσης Growl για Mac OS X, διαφάνεια παραθύρων (μόνο για Windows και Mac OS X) και άλλες πολλές τροποποιήσεις. Το Psi επιτρέπει επίσης ισχυρή ασφάλεια δια SASL και ΤLS. Μπορεί λοιπόν να χρησιμοποιηθεί για σύνδεση σε ένα λογαριασμό Google Talk[1]. (Αγγλικά) Ο επίσημος ιστότοπος του Psi (Αγγλικά) Σελίδες wiki για το Psi
Foreverly

To "Foreverly" είναι ένα άλμπουμ από τον Μπίλι Τζο Άρμστρονγκ, των Green Day, και την Νόρα Τζόουνς. Κυκλοφόρησε στις 25 Νοεμβρίου του 2013 από την Reprise Records. Το "Foreverly" είναι μία πλήρης διασκευή του άλμπουμ (εκτός ενός τραγουδιού) "Songs Our Daddy Taught Us" των The Everly Brothers.

 Μπίλι Τζο Άρμστρονγκ – φωνή, ακουστική κιθάρα, ηλεκτρική κιθάρα, αρμόνιο Νόρα Τζόουνς – φωνή, ηλεκτρική κιθάρα, ακουστική κιθάρα, εξάχορδο μπάντζο, chimes, αρμόνιο, πιάνο Tim Luntzel – μπάσο Dan Rieser – ντραμς, κρουστά Charles Burnham – βιολί, μαντολίνο, φυσαρμόνικα Jonny Lam – pedal-steel guitar Chris Dugan – μηχανικός και μίξινγκ Kabir Hermon – βοηθός μηχανικού Greg Calbi – mastering Long Time Gone (βίντεο κλιπ) Silver Haired Daddy of Mine (βίντεο κλιπ) Μια συνέντευξη στο Stereogum Το άλμπουμ στο Spotify Η επίσημη ιστοσελίδα του άλμπουμ
Ροστισλάβ Μιχαήλοβιτς

Ο Ροστιλάβ Μιχαήλοβιτς, ρωσ. Ростислав Михайлович (μετά το 1210 / π. 1225 - 1262) από τον Οίκο των Ρουρικιδών-Τσέρνιγοβ ήταν πρίγκιπας στη Ρωσία και δούκας του Μακσό (1254-62) στην Ουγγαρία.

 Ήταν γιος τού Μιχαήλ τού μάρτυρα πρίγκιπα τού Τσέρνιγοβ, Νόβγκοροντ & Γαλικίας και της Έλενας (Μαρίας) των Ρουρικιδών, κόρης τού Ρόμαν τού μεγάλου πρίγκιπα της Γαλικίας, Νόβγκοροντ, Κιέβου. Έγινε πρίγκιπας τού Νόβγκοροντ (1230), της Γαλικίας (1236-37), 41-42), τού Λουτσκ (1240) και τού Τσέρνιγκοβ (1241-42). Όταν δεν μπόρεσε να σταθεροποιήσει την εξουσία του στη Γαλικία, μετέβη στην Αυλή τού Μπέλα Δ΄ της Ουγγαρίας και νυμφεύτηκε την κόρη του Άννα. Εκεί έγινε μπάνος της Σλαβονίας (1247-48) και μετά δούκας τού Μακσό (μετά το 1248-62)· έτσι κυβέρνηση νότιες περιοχές τού βασιλείου. Το 1257 κατέλαβε το Βιντίν και από τότε αποκαλούσε τον εαυτό του τσάρο της Βουλγαρίας. Νυμφεύτηκε το 1243 την Άννα των Άρπαντ, κόρη τού Μπέλα Δ΄ της Ουγγαρίας και της Μαρίας Λασκαρίνας, κόρης τού Θεοδώρου Α΄ Αυτοκράτορα των Ρωμαίων. Είχε τέκνα: Μιχαήλ μετά το 1243-1266/74, δούκας της Βοσνίας. Μπέλα μετά το 1243-1272, δούκας τού Μακσό και της Βοσνίας. Άννα (;), παντρεύτηκε πρώτα τον Μιχαήλ Ασέν Α΄ της Βουλγαρίας και μετά τον Καλιμάν Β΄ Ασέν της Βουλγαρίας. Κουνιγκούντα 1245-1285, παντρεύτηκε πρώτα τον Ότακαρ Β΄ της Βοημίας και μετά τον ευγενή Ζάβις τού Φάλκενσταϊν (Ρόζενμπερκ). Γκρυφίνα/Αγριππίνα απεβ. 1303/09, παντρεύτηκε τον Λέσεκ Β΄ των Πιαστ τον Μέλανα, υψηλό δούκα της Πολωνίας. Dimnik, Martin: The Dynasty of Chernigov - 1146-1246; Cambridge University Press, 2003, Cambridge; ISBN 978-0-521-03981-9. Fine, John V. A., Jr.: The Late Medieval Balkans - A Critical Survey from the Late Twelfth Century to the Ottoman Conquest; The University of Michigan Press, 2006, Ann Arbor; ISBN 978-0-472-08260-5. Kristó, Gyula: Középkori históriák oklevelekben (1002-1410) (Medieval Stories in Royal Charters /1002-1410/); Szegedi Középkorász Műhely in association with the Gondolat Kiadó, 1992, Szeged; ISBN 963-04-1956-4. Kristó, Gyula (General Editor) - Engel, Pál (Editor) - Makk, Ferenc (Editor): Korai magyar történeti lexikon (9-14. század) (Encyclopedia of the Early Hungarian History /9th-14th centuries/); Akadémiai Kiadó, 1994, Budapest; ISBN 963-05-6722-9. Zsoldos, Attila: Családi ügy - IV. Béla és István ifjabb király viszálya az 1260-as években (A Family Affair - The Conflict of Béla IV and Junior King Stephen in the 1260s); História - MTA Történettudományi Intézete, 2007, Budapest; ISBN 978-963-9627-15-4.
Εθνική Κεντρική Βιβλιοθήκη της Ρώμης

Η Εθνική Κεντρική Βιβλιοθήκη της Ρώμης (Biblioteca Nazionale Centrale di Roma) είναι η μία από τις δύο κεντρικές εθνικές βιβλιοθήκες της Ιταλίας, μαζί με την Εθνική Κεντρική Βιβλιοθήκη της Φλωρεντίας. (Συνολικά, το σύστημα της Εθνικής Βιβλιοθήκης της Ιταλίας έχει 47 παραρτήματα.) Η αποστολή της βιβλιοθήκης είναι να αποκτά και να φυλάσσει όλα τα βιβλία που εκδίδονται στην Ιταλία, καθώς και τα σημαντικότερα ξένα βιβλία, ιδίως αυτά που αναφέρονται στην Ιταλία, και να τα διατηρεί προσβάσιμα σε όλους.

 Μετά τη δημιουργία του Βασιλείου της Ιταλίας το 1861 από το Βασίλειο της Σαρδηνίας (Πιεμόντε), η Φλωρεντία ανέλαβε τη θέση της πρωτεύουσας από το Τορίνο το 1865. Το 1861, η Φλωρεντία είχε ήδη συγχωνεύσει τη Βιβλιοθήκη της Magliabechiana με την Παλατίνα για να σχηματίσει τη νέα εθνική βιβλιοθήκη. Όταν η Ρώμη ανακηρύχθηκε πρωτεύουσα της Ιταλίας το 1870, μετά την κατάργηση των υπόλοιπων παπικών κρατών, η Εθνική Βιβλιοθήκη δεν μεταφέρθηκε από τη Φλωρεντία στη Ρώμη. Αντιθέτως, μια δεύτερη εθνική βιβλιοθήκη κτίστηκε στη Ρώμη το 1873. Από το 1885, οι δύο αυτές βιβλιοθήκες ονομάζονται "Κεντρική Εθνική Βιβλιοθήκη" για να διακρίνονται από τις άλλες ιταλικές εθνικές βιβλιοθήκες δεύτερης κατηγορίας. Η Εθνική Βιβλιοθήκη της Ρώμης εγκαινιάστηκε στις 14 Μαρτίου 1876 στο Παλάτσο ντελ Κολέγιο Ρομάνο, στην πρώην έδρα του Κολεγίου Ρομάνο. Εδώ, το 1873, με βάση ένα διάταγμα για την εθνικοποίηση των εκκλησιαστικών βιβλιοθηκών, οι τίτλοι (45.000 τόμοι) της Bibliotheca Secreta των Ιησουιτών, που ιδρύθηκε το 1551, είχαν περιέλθει στην κατοχή της, μαζί με τους τίτλους 69 εθνικοποιημένων μοναστηριακών βιβλιοθηκών. Ταυτόχρονα, στάλθηκε προσωπικό για να ενισχύσει την κοντινή Βιβλιοθήκη Casanatense, η οποία επίσης εθνικοποιήθηκε. Για κάποιο χρονικό διάστημα, οι δύο βιβλιοθήκες συνδέθηκαν όχι μόνο διοικητικά αλλά και αρχιτεκτονικά. Από το 1965 έως το 1975, μια νέα βιβλιοθήκη κατασκευάστηκε στη συνοικία Castro Pretorio, σε τμήμα του ομώνυμου στρατώνα. Σε ένα χώρο 50.000 τετραγωνικών μέτρων κατασκευάστηκε ένα συγκρότημα κτιρίων διεθνούς τύπου με εκθεσιακούς και συνεδριακούς χώρους και ένα δεκαώροφο κτίριο για καταστήματα. Η νέα αυτή βιβλιοθήκη σχεδιάστηκε από τους αρχιτέκτονες Massimo Castellazz, Tullio Dell'Anese και Annibale Vitellozzi. Μετά την αλλαγή της χιλιετίας, το εσωτερικό του συγκροτήματος εκσυγχρονίστηκε πλήρως. Για μεγάλο χρονικό διάστημα η Εθνική Βιβλιοθήκη της Ρώμης είχε το όνομα του βασιλιά Βίκτωρα Εμμανουήλ Β'. Σήμερα, η ονομασία αυτή δεν αποτελεί πλέον μέρος της επίσημης ονομασίας. Η Εθνική Κεντρική Βιβλιοθήκη της Ρώμης έχει σήμερα περισσότερους από 7.000.000 τόμους βιβλίων (από τα οποία 25.000 του 16ου αιώνα), 2000 αρχέτυπα, 8000 χειρόγραφα, 10.000 σχέδια, 20.000 χάρτες και 1.342.154 μπροσούρες. Στεγάζεται σε κτήριο στη διεύθυνση Via Castro Pretorio 105. Storia della Letteratura Italiana / diretta da Enrico Malato. La ricerca bibliografica / Le istutuzioni culturali, vol. XIII, t. I Le Biblioteche italiane, Rome-Milan, Salerno-Il Sole 24 ore, 2005, 420-428 p. Κατάλογος μεγαλύτερων βιβλιοθηκών Εθνική Κεντρική Βιβλιοθήκη της Φλωρεντίας Ιταλία Επίσημος ιστότοπος Αρχειοθετήθηκε 2007-01-07 στο Wayback Machine.
Φάνης Χηνάς

Ο Φάνης Χηνάς (Μαραθιά Ευρυτανίας, 1940 - Βόλος, 12 Φεβρουαρίου 1992) ήταν Έλληνας ηθοποιός. Έπαιξε στη σειρά «Η Επιστροφή», που προβλήθηκε από την κρατική τηλεόραση το φθινόπωρο του 1982.

 Αποφοίτησε από τη Δραματική σχολή του Πέλου Κατσέλη και πρωτοεμφανίστηκε το 1961 με το Θέατρο Τέχνης του Καρόλου Κουν, με το έργο "Τα Νέα Παιδιά" του Ζ. Λακούρ. Στα χρόνια της δικτατορίας μετανάστευσε στη Γαλλία, όπου παρακολούθησε μεταξύ άλλων σεμινάρια παντομίμας δίπλα στον Μαρσέλ Μαρσώ. Στον κινηματογράφο πρωταγωνίστησε στις ταινίες: "Εμείς οι Αμαρτωλοί" (1966), "Το Πρόσωπο της Μέδουσας" (1966), "Κοινωνία Ώρα Μηδέν" (1966), "Ναι μεν, αλλά…" (1972). Στην τηλεόραση πρωταγωνίστησε στις σειρές: "Χαμένος Παράδεισος" (1977), "Επιστροφή" (1982) και "Όλη η Δόξα Όλη η Χάρη" (1988). Για τη συμμετοχή του στην ταινία "Νοκ Αουτ" με τον Γιώργο Κιμούλη κέρδισε το βραβείο Β' ανδρικού ρόλου, στο Φεστιβάλ Θεσσαλονίκης το 1986. Ιστορική έμεινε η πιστή απόδοση του ποιήματος "Πρέβεζα" του Κώστα Καρυωτάκη, ένα σπάνιο ηχητικό απόσπασμα που διασώζεται.Εξάλλου ο Χηνάς βρισκόταν πολύ κοντά στον Καρυωτάκη λόγω ψυχοσύνθεσης. Επίσης εκπληκτική ήταν η απαγγελία του πάνω στο "Μονόγραμμα" του Οδυσσέα Ελύτη, η οποία επίσης διασώζεται από το αρχείο της ΕΡΤ. Ο Φάνης Χηνάς ήταν ένας μοναχικός χαρακτήρας. Τα τελευταία χρόνια της ζωής του ήταν εξαρτημένος από το αλκοόλ με αποτέλεσμα να πεθάνει σε ηλικία μόλις 52 ετών, από εγκεφαλίτιδα. Ως ελάχιστο φόρο τιμής στο πρόσωπό του το δόθηκε το όνομά του στο Δημοτικό Θέατρο Δάφνης. Φάνης Χηνάς στην IMDb Φάνης Χηνάς στο Discogs Φάνης Χηνάς στο RetroDB
Όρμι

Η Όρμι (Qormi - προφέρεται: [ʔormi]) είναι μια πόλη στη δυτική Μάλτα. Το Μάρτιο του 2014 είχε πληθυσμό 16.779 κατοίκους. Έχει δύο ενορίες, την ενορία Αγίου Γεωργίου και την ενορία Αγίου Σεβαστιανού.

 Qormi Local Council Qormi Hockey Club Αρχειοθετήθηκε 2016-01-09 στο Wayback Machine. Kumitat Festi Esterni Qormi The Feasts in Qormi Anici Band Club Official Website The St. Sebastian Youth Commission LINK Youth Group Demm Gorgjan web site
Έμιλι ντε Γιονγκ-Ελχάγκε

Η Έμιλι ντε Γιονγκ-Ελχάγκε (Emily Saïdy de Jongh-Elhage') είναι πολιτικός από τις Ολλανδικές Αντίλλες, τελευταία πρωθυπουργός από το 2006 ως τη διάλυσή τους, στις 10 Οκτωβρίου 2010. Έχει καταγωγή από το Λίβανο.

 Γεννήθηκε στις 7 Δεκεμβρίου του 1946 και στις 26 Μαρτίου του 2006 ανέλαβε Πρωθυπουργός. Διαδέχθηκε τον Ετιέν Υς. Είναι επίσης αρχηγός του κόμματος για την Ανασυγκρότηση των Αντιλλών του Κουρασάο, βουλευτής του Κουρασάο και μέλος του Συμβουλίου των Γυναικών Ηγετών. Η πολιτικός υποψήφια
Κόπα Σουδαμερικάνα

Το Κόπα Σουδαμερικάνα (ισπανικά: Copa Sudamericana, που σημαίνει Νοτιοαμερικανικό Κύπελλο) είναι διασυλλογική ποδοσφαιρική διοργάνωση της Νότιας Αμερικής, η δεύτερη πιο σημαντική μετά το Κόπα Λιμπερταδόρες. Το Κόπα Σουδαμερικάνα είναι αντίστοιχο με το ευρωπαϊκό Europa League, αν και εδώ κάποιες ομάδες μπορούν να μετέχουν ταυτόχρονα και στο Κόπα Λιμπερταδόρες. Από το 2005 στη διοργάνωση παίρνουν μέρος και ομάδες της Κεντρικής-Βόρειας Αμερικής. Το Κύπελλο Ν. Αμερικής αποτελεί κατά κάποιο τρόπο τη συνέχεια του παλιού Κόπα ΚΟΝΜΕΜΠΟΛ, το οποίο σταμάτησε να διεξάγεται. Κάθε χρόνο η κυπελλούχος ομάδα του Κόπα Σουδαμερικάνα αγωνίζεται εναντίον της νικήτριας του Κόπα Λιμπερταδόρες σε έναν υπερτελικό που ονομάζεται Ρεκόπα Σουδαμερικάνα.

 Από το 1992 ως το 1999 η CONMEBOL, η Ένωση των Ποδοσφαιρικών Ομοσπονδιών Ν. Αμερικής, διοργάνωνε το Κόπα ΚΟΝΜΕΜΠΟΛ, μια διοργάνωση για τις ομάδες που δεν κατάφερναν να προκριθούν στο Κόπα Λιμπερταδόρες. Δηλαδή κάτι ανάλογο με το Κύπελλο ΟΥΕΦΑ της Ευρώπης. Όμως, το 1999 το Κύπελλο αυτό διακόπηκε για οικονομικούς λόγους και αντικαταστάθηκε από δύο άλλες διοργανώσεις: το Κόπα Μερκονόρτε για τις ομάδες του βορρά και το Κόπα Μερκοσούρ για τις ομάδες του νότου της νοτιοαμερικανικής ηπείρου. Ούτε οι διοργανώσεις αυτές είχαν μεγάλη διάρκεια. Τότε προτάθηκε η δημιουργία ενός παναμερικανικού κυπέλλου αλλά τελικά προτιμήθηκε η δημιουργία ενός κυπέλλου μόνο για τις ομάδες της Ν. Αμερικής, το οποίο ξεκίνησε το 2002 και του δόθηκε το όνομα «Κόπα Σουδαμερικάνα», δηλαδή: «Κύπελλο Νότιας Αμερικής». Από 2003 χορηγός της διοργάνωσης είναι η γιαπωνέζικη αυτοκινητοβιομηχανία Nissan. Από το 2005 στη διοργάνωση μετέχουν και ομάδες από το Μεξικό και τις ΗΠΑ. Μέχρι τώρα στη διοργάνωση κυριαρχούν οι ομάδες από την Αργεντινή που έχουν κατακτήσει τα 9 από τα 22 κύπελλα. Από κάθε νοτιοαμερικανική χώρα μετέχει διαφορετικός αριθμός ομάδων ανάλογα με τη δυναμικότητα του πρωταθλήματος. Επίσης, μετέχουν και ομάδες που αποτυγχάνουν να προκριθούν στους ομίλους του Κόπα Λιμπερταδόρες. Υπάρχουν δυο φάσεις. Στους γύρους της πρώτης φάσης οι ομάδες από την ίδια χώρα αγωνίζονται μεταξύ τους, ώστε να αποφεύγονται οι δαπανηρές μετακινήσεις. Αν απομείνουν τρεις ομάδες από την ίδια χώρα, τότε συγκροτούν όμιλο. Οι αγώνες είναι διπλοί, εντός-εκτός έδρας, όπως στην Ευρώπη. Διπλός ήταν και ο τελικός μέχρι το 2018. Από το 2019 και μετά ο τελικός της διοργάνωσης είναι μονός αγώνας σε έδρα που έχει οριστεί από την αρχή της χρονιάς και πριν αρχίσουν τα προκριματικά για τους ομίλους. 1Στο β΄ ημίχρονο η Τίγρε αποχώρησε. 2 Κατά τη μετάβαση της Σαπεκοένσε στην Κολομβία για τον α΄ τελικό, την 29η Νοεμβρίου 2016, συνέβη ένα τραγικό αεροπορικό δυστύχημα, στο οποίο η ομάδα ξεκληρίστηκε. Κατόπιν τούτου η Ατλέτικο Νασιονάλ παραιτήθηκε από τη διεκδίκηση του τίτλου και το κύπελλο απονεμήθηκε τιμητικά στην βραζιλιάνικη ομάδα. Σύλλογοι από 7 χώρες μοιράζονται τους τίτλους. Άλλη μία χώρα, η Βολιβία, έστειλε ομάδα στον τελικό χωρίς να κερδίσει το κύπελλο. CONMEBOL: Copa Sudamericana Αρχειοθετήθηκε 2009-09-11 στο Wayback Machine. Copa Sudamericana en Univision Αρχειοθετήθηκε 2010-04-02 στο Wayback Machine. (Ισπανικά)
Κατάλογος ηγεμόνων της Βλαχίας

Ακολουθεί ένας κατάλογος ηγεμόνων της Βλαχίας, από την πρώτη αναφορά μίας μεσαιωνικής πολιτείας που βρίσκεται μεταξύ των Νοτίων Καρπαθίων και του Δούναβη μέχρι την ένωση με τη Μολδαβία το 1859, που οδήγησε στη δημιουργία της Ρουμανίας.

 Η δυναστική κυριαρχία είναι δύσκολο να αποδοθεί, δεδομένου του χαλαρού παραδοσιακού ορισμού της άρχουσας οικογένειας. Κατ' αρχήν, οι πρίγκιπες επιλέγονταν από οποιονδήποτε κλάδο της οικογένειας, συμπεριλαμβανομένων των νόθων γιων ενός προηγούμενου ηγεμόνα, που ορίστηκαν ως από το μεδούλι του βοεβόδα (os de domn), ή ως κληρονομικοί (heregie, από το λατινικό hereditas). Στα άτομα που ήταν επιφορτισμένα με τις εκλογές, στα οποία κυριαρχούσαν οι βογιάροι, είχαν κυμαινόμενους βαθμούς επιρροής. Το ίδιο το σύστημα αμφισβητήθηκε από σφετεριστές και κατέστη παρωχημένο με την εποχή των Φαναριωτών, όταν οι κυβερνήτες διορίζοντο από τους σουλτάνους των Οθωμανών. Μεταξύ 1821 και 1878 (ημερομηνία της ανεξαρτησίας της Ρουμανίας), εφαρμόστηκαν στην πράξη διάφορα συστήματα, που συνδύαζαν την εκλογή και τον διορισμό. Οι ηγεμόνες της Βλαχίας, όπως και οι ηγεμόνες της Μολδαβίας, έφεραν τους τίτλους του πρίγκιπα (voivode) ή/και του άρχοντα (hospodar). Όταν γράφουμε στα ρουμανικά, χρησιμοποιείται ο όρος κύριος (domn[itor], από το λατινικό dominus). Οι περισσότεροι κυβερνήτες δεν χρησιμοποίησαν τη μορφή του ονόματος με το οποίο αναφέρονται, και αρκετοί χρησιμοποίησαν περισσότερες από μία μορφές του δικού τους ονόματος. Σε ορισμένες περιπτώσεις, ο ηγεμόνας αναφέρεται μόνο σε ξένες πηγές. Τα πλήρη ονόματα είναι είτε σύγχρονες εκδοχές, είτε βασισμένα σε αναφορές σε διάφορα χρονικά. Μπεζερενμπάμ και Μισελάβ Σενεσλάου Ιωάννης (κνεζ) Φάρκας Λιτοβόι Μπάρμπατ Τοκομέριος
NGC 6355

Το NGC 6355 είναι σφαιρωτό σμήνος στον αστερισμό Οφιούχο. Ταξινομείται ως GCL στο σύστημα μορφολογικής ταξινόμησης και το ανακάλυψε ο αστρονόμος Ουίλιαμ Χέρσελ στις 24 Μαΐου 1784. Απέχει 31.000 έτη φωτός από την Γη.

 Δεδομένα για το NGC 6355 στα NGC/IC Database (Αγγλικά), SIMBAD (Αγγλικά), NASA Extragalactic Database (Αγγλικά), SEDS (Αγγλικά) και VizieR Service (Αγγλικά) Εικόνες του NGC 6355 στο Aladin (Αγγλικά) και στο SkyView (Αγγλικά) Πολυμέσα σχετικά με το θέμα NGC 6355 στο Wikimedia Commons
Aerviva

Η Aerviva είναι μια διεθνής εταιρεία πρόσληψης συμβούλων αερομεταφορών με έδρα το Ντουμπάι των ΗΑΕ, η οποία ειδικεύεται στην τοποθέτηση επαγγελματιών σε συμβατικούς ρόλους όπως πιλότοι, πλήρωμα καμπίνας, μηχανικοί, προσωπικό εδάφους και τεχνικοί στον κλάδο της αεροπορίας και του MRO. Η Aerviva έχει δύο γραφεία, το ένα βρίσκεται στο BizCity Business Center στην οδό Sheikh Zayed στο Ντουμπάι και το άλλο στο Dubai World Central. Μέχρι στιγμής, η εταιρεία έχει δέκα εργαζόμενους.

 Η Aerviva DWC ιδρύθηκε στις 15 Νοεμβρίου 2015, στην Ελεύθερη Ζώνη του Dubai Aviation City Corporation (DACC) κάτω από τα κεντρικά γραφεία του Dubai South για να προσφέρει συμβουλευτικές υπηρεσίες ανθρώπινου δυναμικού σε ιδιωτικές αεροπορικές εταιρείες, MRO και εταιρείες αερομεταφορών.Από το 2015 ο Mindaugas Duncia υπηρέτησε ως γενικός διευθυντής, ακολουθούμενος από τον Albertas Juknys από το 2019 έως το 2022. Επί του παρόντος, η Jainita Hogervorst είναι η γενική διευθύντρια της εταιρείας.Το 2022, η Aerviva επέκτεινε τις υπηρεσίες της για να συμπεριλάβει υπηρεσίες πρόσληψης και ίδρυσε την Aerviva Aviation Consultancy με γραφείο στην ηπειρωτική χώρα του Ντουμπάι, ΗΑΕ. Η Aerviva ειδικεύεται στις συμβουλευτικές υπηρεσίες, τις υπηρεσίες πρόσληψης, την δημιουργία και τη διαχείριση συμβάσεων, τη μίσθωση προσωπικού και πληρώματος και τις υπηρεσίες και λύσεις αεροπορικών συμβούλων.Ασχολήθηκε με την τοποθέτηση προσωπικού σε συμβατικούς ρόλους στην αεροπορική βιομηχανία, συμπεριλαμβανομένων πιλότων, πληρώματος θαλάμου επιβατών, μηχανικών, προσωπικού εδάφους και τεχνικών στον κλάδο των αερομεταφορών και των MRO, με έμφαση στην ευρωπαϊκή αγορά και την αγορά της Μέσης Ανατολής.